EkBass/fiwiki-20250220-pages-articles huggingface dataset:
Savannah (kissa)

Savannah tai savannikissa on servaalin ja kesykissan risteytys. Servaaleja risteytettiin kesykissan kanssa ensimmäisen kerran 1980-luvulla. Laajamittainen servaalihybridien kasvatus alkoi 1990-luvulla, kun yhdysvaltalaiset Patrick Kelly ja Joyce Sroufe saivat kansainvälisen kissaliiton (TICA) hyväksynnän sekä liiton vahvistaman standardin uudelle hybridirodulle ja alkoivat kaupallisen risteytystoiminnan.About Savannah Cats Rotu sai englanninkieliseksi nimekseen savannah ().Savannah-standardi Muut suuret kansainväliset kattojärjestöt (FIFe ja CFA) eivät rekisteröi savannah- kissoja villikissataustan vuoksi. Hybridikissojen ensimmäisten risteytyssukupolvien koiraat ovat steriilejä, mutta ne tulevat lisääntymiskykyisiksi noin viidennestä sukupolvesta lähtien. Naaraat sen sijaan ovat hedelmällisiä jo ensimmäisestä sukupolvesta lähtien. Savannah- kissat ovat saaneet nopeasti suuren suosion lemmikkeinä, ja lukuisat kissalat ympäri maailmaa (mukaan lukien Suomessa) tuottavat nykyisin näitä hybridipentuja. Savannah-kissat ovat tavallisia kesykissoja suurikokoisempia, älykkäitä, seurallisia, leikkisiä ja niitä luonnehditaan myös jossain määrin koiramaisiksi.What's Up, Pussycat? Whoa! New York Times == Lisääntyminen ja genetiikka == Koska savannah-kissat saadaan aikaan ristisiitoksella servaalin ja kotikissan välillä, jokainen savannah-sukupolvi numeroidaan. Esimerkiksi kissa, joka on suoraan servaalin ja kotikissan risteytys, on F1-sukupolvea, ja ne ovat 50 % servaaleja. F1-sukupolven savannaheja on vaikea tuottaa servaalin ja kotikissan erilaisten tiineysaikojen vuoksi (servaalilla 75 päivää ja kotikissalla 65 päivää). Pennut syntyvät ennenaikaisesti. Servaaleja on myös vaikea saada kiinnostumaan tavallisesta kotikissasta. Servaaleja paritetaan siksi yleensä nykyään savannah-naaraiden kanssa. == Kritiikkiä == Savannah- kissojen tuotantoa on kritisoitu, kun kahta eri lajia on risteytetty keskenään ihmisen toimesta. Savannah-kissojen kasvattajat ovat tulleet taitaviksi F1-sukupolven pentujen pitämiseen hengissä ennenaikaisesta synnytyksestä huolimatta. Risteytystä on tehty onnistuneesti myös naarasservaalin ja uroskissan yhdistelmällä, jolloin ongelmaa ennenaikaisesta syntymisestä ei ole. Lisäksi F1-risteytyksessä nykyisin käytetään usein savannah-kissaa, mikä on muutenkin toivottua toivottujen rotupiirteiden lisäämiseksi. == Lähteet == == Aiheesta muualla == Luokka:Kissarodut Luokka:Risteymät
Robert Murić

Robert Murić (s. 12. maaliskuuta 1996 Varaždin, Kroatia) on kroatialainen jalkapalloilija, pelipaikaltaan hyökkääjä. Hän edustaa kaudella 2014–2015 Alankomaiden pääsarjassa Eredivisiessä pelaavaa AFC Ajaxia. Murić siirtyi 1. heinäkuuta 2014 Ajaxiin kroatialaisesta NK Dinamo Zagrebista. == Saavutukset == Ajax: * Alankomaiden supercupin toinen sija: 2014–2015 == Lähteet == Luokka:Kroatialaiset jalkapalloilijat Luokka:Vuonna 1996 syntyneet Luokka:Elävät henkilöt
Cristian Benavente

Cristian Benavente Bristol (s. 19. toukokuuta 1994 Alcalá de Henares, Madrid, Espanja) on perulainen jalkapalloilija, joka pelaa Jupiler Pro Leaguen Royal Charleroissa. Benaventen isä on espanjalainen ja äiti perulainen. Isä Agustín Benavente pelasi futsalia alasarjoissa ja äiti Magali Bristol lentopalloa maajoukkueessa. Espanjan pääkaupungin Madridin kupeessa syntynyt Benavente edusti Real Madridia kahdeksanvuotiaasta alkaen. Kaudella 2013–2014 hän nousi seuran reservijoukkueeseen Castillaan, jonka kanssa hän pelasi Espanjan toiseksi ja kolmanneksi korkeimmilla sarjatasoilla. Heinäkuussa 2015 Benavente siirtyi englantilaiseen Milton Keynes Donsiin, jonka kanssa hän teki kaksivuotisen sopimuksen. Tammikuussa 2016 hän siirtyi Royal Charleroiin. Benavente on pelannut äitinsä kotimaan Perun maajoukkueissa. Perun miesten maajoukkueessa hän debytoi 17. huhtikuuta 2013 ystävyysottelussa Meksikoa vastaan. Hän pelasi kahdessa ottelussa vuoden 2014 MM-kilpailuiden karsinnoissa. == Lähteet == Luokka:Perulaiset jalkapalloilijat Luokka:Vuonna 1994 syntyneet Luokka:Elävät henkilöt
Erik Pettersson (jääpalloilija)

Erik Pettersson (s. 22. heinäkuuta 1995 s. Söderfors) on ruotsalainen jääpalloilija. Hän edustaa Ruotsin Elitserienissä pelaavaa Sandvikens AIK:ta. Pettersson nousi kasvattajaseurassaan Söderfors GoIF:ssa edustusmiehistöön 14-vuotiaana kaudella 2009-2010. Seuraavana vuonna hän siirtyi Elitserieniin huippuseuraan Sandvikeniin ja on oli voittamassa 15-vuotiaana ensimmäistä Ruotsin mestaruuttaan. Tähän mennessä mestaruuksia on kertynyt kaksi. Hänet valittiin keväällä 2014 Ruotsin A-maajoukkueeseen, jossa hän on ollut voittamassa hopeaa kevään 2014 MM-kisoissa. ==Saavutukset== Maajoukkueessa * MM-hopea: 2014 Seurajoukkueissa * Ruotsin mestari: 2012 ja 2014 * Ruotsin mestaruushopeamitalisti: 2013 Henkilökohtaisesti * Vuosien 2013 ja 2014 Ruotsin junioripelaaja. * Vuoden 2014 Ruotsin jääpallon tulokas. == Lähteet == *International Bandy Database ===Viitteet=== Luokka:Ruotsalaiset jääpalloilijat Luokka:Vuonna 1995 syntyneet Luokka:Elävät henkilöt
Walt Kelly

Walter (Walt) Crawford Kelly (25. elokuuta 1913 Philadelphia – 18. lokakuuta 1973 Los Angeles)Walt Kelly Encyclopædia Britannica Online Academic Edition. Viitattu 18.12.2014. oli yhdysvaltalainen sarjakuvataiteilija, joka muistetaan parhaiten luomastaan strippisarjakuvasta Pogo. Kelly varttui Connecticutin Bridgeportissa ja työskenteli ensin toimittajana ja kuvittajana kotikaupunkinsa lehdessä Bridgeport Postissa. Vuosina 1936–1941 hän työskenteli animaattorina Disneyn studiolla.Robert C. Harvey: The Art of the Funnies: An Aesthetic History, s. 188–192. University Press of Mississippi 1994. Hän oli mukana tekemässä muun muassa Lumikkia, Pinokkiota ja Fantasiaa.Pogo and Walt Kelly Okefenokee Swamp Park. Viitattu 18.12.2014. Vaikka Disneyllä vietetyt vuodet toimivatkin Kellyn ”piirustuskouluna”, hän ei pitänyt työnsä epäitsenäisestä luonteesta, ja lähti Disneyltä vuoden 1941 suuren työriidan aikana. Hän siirtyi sarjakuva-alalle, ja ryhtyi piirtämään vuodesta 1942 alkaen Dell Comicsin julkaisemaan Animal Comics -sarjakuvalehteen tarinoita, joissa esiintyivät ensi kerran tulevat Pogon päähenkilöt, ensimmäisinä Pogo-opossumi ja Albert-alligaattori. Kelly palkattiin vuonna 1948 aloittaneen, lyhytikäiseksi jääneen The New York Star -nimisen lehden kuvittajaksi ja taiteelliseksi johtajaksi. Koska lehdessä ei ollut omaa sarjakuvaa, Kelly ryhtyi piirtämään Pogoa sen sivuilla lokakuusta 1948 alkaen. Lehti lakkasi ilmestymästä jo tammikuussa 1949, mutta Kelly sai sarjakuvansa myytyä Post-Hall-syndikaatille, ja Pogo alkoi ilmestyä syndikoituna 16. toukokuuta 1949 alkaen. Suosionsa huipulla Pogo ilmestyi lähes 500 lehdessä 14 eri maassa. Sarja muistetaan taitavasta piirrostyylistään, älykkäästä ja omalaatuisestaan huumoristaan, sisältämästään ajankohtaisesta poliittisesta satiirista sekä erikoisesta kielestään. Pogo sijoittuu Georgiassa sijaitsevalle Okefenokeen suolle ja sen eläinhahmot puhuvat erikoista Etelävaltioiden murretta. Kelly piirsi strippeihin vuosien varrella tunnistettavia karikatyyrejä useista tunnetuista poliitikoista.Harvey 1994, 185–188. Sarjan piirrostyyli muuttui myöhempinä vuosina entistäkin runsaammaksi ja yksityiskohtaisemmaksi.Harvey 1994, s. 197. Kellylle myönnettiin National Cartoonists Societyn Reuben-palkinto vuonna 1951. Kelly kuoli vuonna 1973 diabetekseen.Harvey 1994, s. 201. Hänen leskensä Selby Kelly jatkoi Pogon piirtämistä sen jälkeen vielä kahden vuoden ajan. ==Lähteet== Luokka:Yhdysvaltalaiset sarjakuvantekijät Luokka:Vuonna 1913 syntyneet Luokka:Vuonna 1973 kuolleet
Lights (kappale)

Lights on brittiläisartisti Ellie Gouldingin kappale hänen Bright Lights- studioalbumilta, joka on uusintapainos hänen Lights-debyyttialbumista. Kappaleeseen idean sai Gouldingin lapsuuden pimeän pelosta ja sen sanoittivat Goulding, Richard Stannard sekä Ash Howes. Se julkaistiin Isossa-Britanniassa debyyttialbumin kuudentena sekä Bright Lights-albumin toisea singlenä 13. maaliskuuta 2011. "Lights" sai pääosin positiivisen vastaanoton musiikkikriitikoilta, jotka yllättyivät kappaleen tuotannosta sekä Gouldingin "eteerisistä" sanoista. Kappale oli kaupallinen menestys, saavuttaen sijoituksia kymmenen sekä kahdenkymmenen parhaan joukossa lukuisissa valtioissa. Yhdysvalloissa "Lights" oli nukkuva hitti, saavuttaen Billboard Hot 100 -listan toisen sijan vasta kolmenkymmenenkolmen viikon listalla olemisen jälkeen sekä muodostuen yhdeksi niistä muutamista kappaleista, joka on viettänyt Hot 100 -listalla yli vuoden. Kappaletta on myyty Yhdysvalloissa yli neljä miljoonaa kopiota. Loppuvuodesta 2012 "Lights" saavutti Hot 100 -listan vuoden päätöslistan viidennen sekä Pop Songsin vuoden päätöslistan ensimmäisen sijan. ==Lähteet== Luokka:Vuoden 2011 kappaleet Luokka:Ellie Gouldingin kappaleet
Platt-LePage XR-1

Platt-LePage XR-1 oli yhdysvaltalainen kaksiroottorinen helikopteri, jota valmisti Platt-LePage Aircraft Company. Kopteri oli ensimmäinen Yhdysvaltain armeijan ilmavoimien (USAAF) kokeilema helikopterityyppi, lentäen ensilentonsa 1941. Kopterityyppi jäi prototyyppiasteelle siitä huolimatta, että sen koelennot vaikuttivat lupaavilta, sillä XR-1:tä parempia koptereita oli jo tuotannossa kun se tuli käyttöönottovalmiiksi. ==XR-1:n suunnittelu ja koelento-ohjelma== Platt-LePage voitti XR-1-suunnitelmallaan armeijan kilpailun sen ensimmäisen helikopterityypin kehittämiseksi, ja sopimus kopterin tilaamisesta tehtiin 19. heinäkuuta 1940. Ensimmäisen prototyypin rakentaminen alkoi suoraan sopimuksen allekirjoittamisen jälkeen, ja se luovutettiin armeijan koekäyttöön 1. tammikuuta 1941.Witkowski 2010: s. 10–14 Koelento-ohjelma käynnistyi toukokuussa 1941, ja sen ensimmäiset matalalla ja hitaasti tehdyt lennot sujuivat hyvin. Ensimmäiset ongelmat kohdattiin, kun XR-1:llä yritettiin ensi kertaa lentää korkeammalla. Kopteri törmäsi maahan ja vaurioitui vakavasti. Erilaisten ongelmien vaivaamat koelennot jatkuivat uudelleenrakentamisen jälkeen aina kevääseen 1943, jolloin kopteri tuhoutui lopullisesti törmätessään maahan. Koelennot jatkuivat kuitenkin jälleen saman vuoden lopulla toisella prototyypillä, jonka huonot suoritusarvot johtivat lopulta ohjelman rahoituksen katkaisemiseen huhtikuussa 1945. XR-1A lahjoitettiin Smithsonian-instituutille, ja se on nykyisin varastoituna restauroimattomana Paul Garber Restoration and Storage Facilityssä. ==Tekniset tiedot (XR-1A)== ==Katso myös== *Focke-Achgelis Fa 223 ==Lähteet== * ===Viitteet=== Luokka:Helikopterit Luokka:Multikopterit
Danny Denzongpa

Tshering Phintso ”Danny” Denzongpa (s. 25. helmikuuta 1948 Yuksom, Sikkimin kuningaskunta) on intialainen näyttelijä. Hän on työskennellyt enimmäkseen hindinkielisissä elokuvissa, joissa hänet tunnetaan parhaiten roiston rooleistaan, mutta on esiintynyt myös useissa nepalin-, tamilin-, telugun- ja bengalinkielisissä elokuvissa. Hänellä on ollut rooleja myös kansainvälisissä elokuvissa, joista tunnetuin on Seitsemän vuotta Tiibetissä. Intian hallitus myönsi Denzongpalle Padma Shri -palkinnon vuonna 2003. Hän on voittanut myös kaksi Filmfare Awards -palkintoa. == Yksityiselämä == Denzongpalla oli suhde näyttelijä Parveen Babin kanssa. Hän on naimisissa kuninkaallistaustaisen Gawa Denzongpan kanssa ja heillä on kaksi lasta, poika Rinzing ja tytär Pema. == Valikoitu filmografia == * Agneepath (1990) * Khuda Gawah (1992) * 1942: A Love Story (1994) * Seitsemän vuotta Tiibetissä (Seven Years in Tibet, 1997) * Pukar (2000) * Lajja (2001) * Asoka (2001) * Indian (2001) * Enthiran (2010) * Bang Bang! (2014) == Palkinnot == * Filmfare Awards ** 1992: Paras miessivuosa – Sanam Bewafa ** 1994: Paras miessivuosa – Khuda Gawah * Muut palkinnot ** 2003: Padma Shri == Lähteet == == Aiheesta muualla == * * * Luokka:Intialaiset näyttelijät Luokka:Intialaiset elokuvaohjaajat Luokka:Vuonna 1948 syntyneet Luokka:Elävät henkilöt
Since U Been Gone

Since U Been Gone on yhdysvaltalaisen pop rock-laulaja Kelly Clarksonin kappale hänen toiselta, Breakaway-studioalbumilta. Kappaleen tuottivat Max Martin sekä Lukasz "Dr. Luke" Gottwald ja sen julkaisi RCA Records albumin ensimmäisenä singlenä 16. marraskuuta 2004. Se on ylätempoinen pop rock ja power pop-kappale, joka sisältää sähköisen äänen sekoitusta hiljaisen ja äänekkään vaihtoehtorock-äänen välillä. == Taustaa == Max Martin sanoitti kappaleen alun perin Pinkille tarkoitetuksi, mutta Pink ei innostunut kappaleesta. Tämän jälkeen se annettiin Hilary Duffille, mutta hän hylkäsi kappaleen koska hän ei pystynyt esittämään kappaleen korkeita nuotteja. Lopulta kappale annettiin Clarksonille sen jälkeen kun Clive Davis ehdotti sanoittajille kappaleen antamista hänelle. Clarkson päätti lisätä kappaleeseen raskaammat kitarat ja kovemmat rummut todettuaan demon sisältävän ilmeisen pop-soundin. Sanoituksellisesti kappale on kirjoitettu naisen näkökulmasta, jossa hän ilmaisee helpotuksen tunteen hänen levottoman suhteen loppumisen jälkeen. == Vastaanotto ja palkinnot == "Since U Been Gone" sai pääosin positiivisia vastaanottoja musiikkikriitikoilta, jotka pitivät kappaletta Breakawayn kohokohtana. Kriitikot pitivät sitä myös yhtenä vuosikymmenen parhaimmista popkappaleista. Rolling Stone listasi sen The 500 Greatest Songs of All Time -listan 482. sijalle vuonna 2010. "Since U Been Gone" oli kaupallinen menestys. Yhdysvalloissa se pääsi Billboard Hot 100 -listan toiselle sijalle. Se saavutti Yhdysvaltain Pop 100 -listan kärjen seitsemäksi peräkkäiseksi viikoksi. "Since U Been Gone" oli myös kansainvälinen menestys päästen viiden parhaan joukkoon Itävallassa, Australiassa, Irlannissa, Alankomaissa sekä Isossa-Britanniassa. Se saavutti myös sijoituksia kymmenen parhaan joukossa Norjassa, Saksassa ja Sveitsissä. Clarkson esitti "Since U Been Gonen" vuoden 2005 MTV Video Music Awardsissa sekä vuoden 2006 BRIT Awardsissa. Se on ollut osa Clarksonin monien kiertueiden settilistoja. Kappaleeseen liittyvä musiikkivideon ohjasi Alex De Rakoff, jossa nähdään Clarkson tuhoamassa hänen ex-poikaystävänsä asuntoa. Musiikkivideo oli ehdolla kolmessa kategoriassa vuoden 2005 MTV Music Awardsissa, joista kahdessa se voitti, voittokategorioiden ollessa "Paras naisartistin musiikkivideo" ja "Paras pop-video". Grammy-palkintogaalassa kappale voitti kategoriassa "Paras naispuolinen poplauluesitys". "Since U Been Gonen" ovat levyttäneet lukuisat artistit ja yhtyeet, joita ovat esimerkiksi yhdysvaltalainen rock-yhtye A Day to Remember, indierokkari Ted Leo sekä kanadalainen indierockbändi Tokyo Police Club. ==Lähteet== Luokka:Vuoden 2004 kappaleet Luokka:Kelly Clarksonin kappaleet
Aarno Voipio

Aarno Veikko Voipio (18. elokuuta 1928 Helsinki – 11. helmikuuta 1990 Asikkala) oli Merentutkimuslaitoksen ylijohtaja 1975–1990, professori ja Itämeren suojelukomission pääsihteeri (1980–1984). Voipion vanhemmat olivat teologian professori Aarni Voipio ja Elma Charlotta Soininen. Aarno Voipio kirjoitti ylioppilaaksi Helsingin suomalaisesta normaalilyseosta 1947. Hän valmistui Helsingin yliopistosta filosofian kandidaatiksi 1954, filosofian lisensiaatiksi 1958, ja filosofian tohtoriksi 1959. Hänen englanninkielinen väitöskirjansa (1958) oli otsikoitu The kinetics of the decomposition of nitramide in aqueous solvent mixtures. Hän toimi Helsingin yliopiston fysikaalisen kemian dosenttina vuosina 1962–1970. Hän aloitti työuransa Helsingin yliopiston kemian laitoksen assistenttina (1954–1959) ja tutki fysikaalista kemiaa. Vuodesta 1959 hän toimi Merentutkimuslaitoksella. Siellä hän oli ensin assistenttina vuodet 1959–1972, sitten yleisen meritieteen osaston johtaja (1972-1975) sekä lopulta ylijohtaja ja professori (1975–1990). Hän tutki poikkitieteellisesti ravinteiden ja haitallisten aineiden kulkeutumista ilmakehästä ja vesistöistä Itämereen ja sijoittumista sedimenttiin. Voipio kehitti kollegoineen tutkimusmenetelmiä merisedimenttien analysoimiseksi luotettavasti aikasarjojen avulla. Tutkimuksista julkaistiin Voipion toimittama ja osin laatima The Baltic Sea -niminen monografia (1981), josta aiheesta ilmestyi myöhemmin lyhyempi versio myös suomeksi ja ruotsiksi. Ylijohtajana Voipio kehitti Merentutkimuslaitosta aiempaa monipuolisemmaksi. Antarktis -sopimuksen astuttua voimaan 1984 laitos ryhtyi tutkimaan Eteläistä jäämerta. Hänen aikanaan otettiin myös käyttöön Aranda -tutkimusalus. Voipio toimi useissa eri alansa järjestöissä ja toimikunnissa. Hänellä oli merkittävä asema Itämeren suojelutyössä. Hän oli Suomenlahtitoimikunnan puheenjohtaja vuosina 1971–76, Itämeren väliaikaisen suojelukomission tieteellis-teknisen työryhmän puheenjohtaja (1975–1979) ja Itämeren suojelukomission ensimmäinen pääsihteeri (1980–1984). Voipio päätoimitti Suomen Kemistilehteä vuosina 1964–1967. Hänen oma tieteellinen tuotantonsa käsittää tutkimuksia fysikaalisen kemian, merentutkimuksen ja vesiensuojelun alalta. Hän oli Suomalsien tiedeakatemian jäsen vuodesta 1976 ja Suomen tiedeseuran jäsen vuodesta 1980. Hänelle oli myönnetty Suomen Leijonan I luokan ritarimerkki. Voipio menehtyi sairauskohtaukseen vain muutama kuukausi ennen kuin hänen oli määrä jäädä eläkkeelle. Voipion seuraaja Merentutkimuslaitoksen ylijohtajana oli Pentti Mälkki. Voipio tunnettiin kamarimusiikin ystävänä, joka soitti huilua. Hänen puolisonsa vuodesta 1952 oli Raija Hillervo Kivi-Koskinen (s. 1928). ==Lähteet== Luokka:Valtionlaitosten johtajat Luokka:Suomalaiset geotieteilijät Luokka:Suomalaiset kemistit Luokka:Vuonna 1928 syntyneet Luokka:Vuonna 1990 kuolleet Luokka:Suomalaiset professorit
Wicked Wonderland (kappale)

Wicked Wonderland on norjalaisen DJ-tuottaja Martin Tungevaagin kappale sekä hänen ensimmäinen hittikappale. Sen tuottivat Tungevaag yhdessä DJ-tuottaja Olly Hencen kanssa, joka on osa 3OLOGYa. Kappaleen sanat esittää Serena West, mutta häntä ei ole kirjattu mukanaolevaksi artistiksi. Kappale pääsi listoille yhteensä kymmenessä valtiossa, joista Itävallassa se saavutti singlelistan kärjen. ==Kappalelista== # "Wicked Wonderland" (3:37) # "Wicked Wonderland" (Extended Mix) (5:09) # "Wicked Wonderland" (Olly Hence Radio Edit) (3:37) # "Wicked Wonderland" (Olly Hence Remix) (5:30) # "Wicked Wonderland" (Instrumental) (3:37) # "Wicked Wonderland" (Instrumental Extended Mix) (5:09) ==Listasijoitukset== Lista Paras Sijoitus Itävalta (Ö3 Austria Top 40) 1 Belgia (Ultratip Flanderi) 28 Belgia (Ultratop 50 Vallonia) 43 Suomi (Suomen virallinen lista) 5 Ranska (SNEP) 9 Saksa (Media Control Charts) 6 Norja (VG-lista) 4 Puola (Dance Top 50) 38 Ruotsi (Sverigetopplistan) 2 Sveitsi (Swiss Music Charts) 21 ==Lähteet== Luokka:Vuoden 2014 kappaleet Luokka:Norjalaiset musiikkikappaleet
I’m Like a Bird

I’m Like a Bird on kanadalaisen laulaja-lauluntekijä Nelly Furtadon kappale. Sen sanoitti Furtado itse ja tuottivat Gerald Eaton sekä Brian West. Sen julkaisi DreamWorks Records artistin Whoa, Nelly!-debyyttialbumin ensimmäisenä singlenä 24. lokakuuta 2000. Siitä tuli yksi vuoden 2001 menestyneimmistä singleistä, saavuttaen Kanadan singlelistan ensimmäisen, Australian ja Uuden- Seelannin singlelistojen toisen, Ison-Britannian listan viidennen, sekä Yhdysvaltain singlelistan yhdeksännen sijan. Kappale sai erittäin positiivisia vastaanottoja musiikkikriitikoilta, jotka kehuivat Furtadon lauluesitystä sekä kappaleen valtuuttavia sanoja, jonka yhteydessä siitä muodostui myös yksi vuoden 2001 ylistetyimmistä kappaleista kriitikkojen keskuudessa. Monet kuvailevat sitä myös hänen nimikkokappaleeksi; Furtado kommentoi itse että "On yksi yksinkertainen asia mitä rakastan" ja "se on minun vapauden kappale". Kappale oli ehdolla Grammy-palkintogaalassa kategoriassa "Vuoden Grammy- kappale" ja voitti kategoriassa "Paras naisartistin poplauluesitys", tehden Furtadosta ensimmäisen naisartistin, joka voittaa palkinnon debyyttisinglellään sitten Mariah Careyn, joka saavutti vastaavan kymmenen vuotta ennen Furtadon saavutusta. Kappale voitti myös Juno-palkinnon kategoriassa "Vuoden single". ==Lähteet== Luokka:Vuoden 2000 kappaleet Luokka:Nelly Furtadon kappaleet
Peroksihapot

Peroksihapot eli perkarboksyylihapot tai perhapot ovat orgaanisia yhdisteitä, jotka sisältävät tunnusomaisen funktionaalisen ryhmän RCOOOH. Ne ovat siis yksi orgaanisten peroksidien luokka. Monet peroksihapot ovat voimakkaita hapettimia. Niitä käytetään muun muassa synteettisen orgaanisien kemian reaktioissa, desinfiointiaineina ja valkaisureagensseina. Jose Sanchez & Terry N. Myers: Peroxides and Peroxide Compounds, Organic Peroxides, Kirk-Othmer Encyclopedia of Chemical Technology, John Wiley & Sons, New York, 2000. Viitattu 18.12.2014Herbert Klenk, Peter H. Götz, Rainer Siegmeier & Wilfried Mayr: Peroxy Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 18.12.2014 ==Ominaisuudet== Huoneenlämpötilassa pienimolekyyliset alifaattiset peroksihapot ovat nestemäisiä yhdisteitä ja pitempiketjuiset alifaattiset ja aromaattiset peroksihapot ovat kiinteitä aineita. Monille lyhytketjuisille peroksihapoille on tunnusomaista hyvä vesiliukoisuus. Pitempiketjuiset ja aromaattiset perkarboksyylihapot liukenevat veteen huonommin. Kiinteässä olomuodossa perkarboksyylihapot muodostavat toisiinsa vetysitoutuneita dimeerejä. Perkarboksyylihapot ovat hyvin heikkoja happoja, heikompia kuin vastaavat karboksyylihapot. Niiden tyypillinen pKa-arvo on 7-10\. Karboksyylihappoja alhaisempi happamuus selittyy sillä, että perkarboksyylihapoista muodostuva perkarboksylaatti-ioni ei ole samalla tavoin resonanssimuotojen stabiloima kuin karboksylaatti-ioni on. Monet perkarboksyylihapot ovat erittäin voimakkaita hapettimia ja reagoivat helposti ja voivat hajota pitkiä aikoja säilytettäessä. Hajoaminen voi tapahtua joko radikaalimekasnimilla, jolloin muodostuu alkoholeja tai yhtäaikaisprosessina, jolloin niistä muodostuu karboksyylihappoja. Molekyylimassaltaan suuret peroksihapot ovat pienimolekyylimassaisia yhdisteitä pysyvämpiä. Peroksihapot kykenevät hapettamaan muun muassa tioeetterit sulfoksideiksi tai sulfoneiksi, amiinit amiinioksideiksi, aromaattiset hiilivedyt fenoleiksi, fenolit kinoneiksi, alkeenit epoksideiksi ja ketonit estereiksi (Baeyer–Villiger- reaktio). ==Valmistus== Peroksihappoja voidaan valmistaa usealla eri tavalla hapettamalla joko karboksyylihappoja, happoanhydridejä tai niiden johdannaisia. tyypillisin käytetty hapetin on vetyperoksidi happamissa olosuhteissa. Muita tapoja ovat esimerkiksi aldehydien auto-oksidaatio, esterien hapetus peroksidien avulla tai karboksyylihappojen hapettaminen otsonilla. ==Lähteet== Luokka:Hapot Luokka:Orgaaniset peroksidit
Michael Zorc

Michael Zorc (s. 25. elokuuta 1962 Dortmund) on saksalainen uransa jo päättänyt jalkapalloilija. Hän toimii nykyisin Bundesliiga-seura Borussia Dortmundin urheilutoimenjohtajana. 183 senttimetriä pitkän oikeajalkaisen Zorcin pelipaikka oli puolustava keskikenttäpelaaja. == Seurajoukkueura == Zorc edusti koko ammattilaisuransa samaa seuraa, Borussia Dortmundia. Hän pelasi seuran paidassa vuodesta 1981 vuoteen 1998 asti. Suurimpia Zorcin saavuttamia menestyksiä ovat muun muassa Mestareiden liigan voitto kaudella 1996-1997, kaksi Bundesliigan mestaruutta kausilla 1994-1995 ja 1995-1996 sekä Intercontinental Cup vuonna 1997 ja DFB-Pokal kaudella 1988-1989. Zorc pelasi Dortmundin paidassa 463 Bundesliiga-ottelua viimeistellen 131 maalia. Lopetettuaan vuonna 1998 Zorcista tuli vielä samana vuonna Dortmundin urheilutoimenjohtaja, jossa roolissa hän on voittanut kolmesti Saksan mestaruuden. Zorc toimii tuossa roolissa yhä. == Maajoukkueura == Zorc pelasi Länsi-Saksan nuorten maajoukkueissa ja on pelannut myös sen B-maajoukkueessa. Saksan jalkapallomaajoukkueessa Zorc pelasi seitsemän ottelua vuosina 1992-1993, mutta ei ollut joukkueen kokoonpanossa MM- tai EM-kilpailuissa. == Lähteet == * * http://www.national-football- teams.com/player/14295/Michael_Zorc.html Luokka:Saksalaiset jalkapalloilijat Luokka:Vuonna 1962 syntyneet Luokka:Elävät henkilöt
Ängesön-Bergön

Ängesön-Bergön on 5,3 neliökilometrin kokoinen saari Kemiönsaaren kunnan Hiittisten saaristossa. Saarella asuu ympärivuotisesti yhdeksän asukasta. Ängensön-Bergön muodostuu kahdesta yhteenkasvaneesta saaresta, joiden ympärillä on useita pieniä saaria. Kapea salmi erottaa saaren asutusta Vänoxan saaresta. Ängensön-Bergönin pohjoisosassa yhteysalussatama ja pieni asutuskeskittymä, jossa on kolme asuintaloa. ==Lähteet== Luokka:Kemiönsaaren saaret
Tomi Ikonen

Tomi Ikonen (s. 7. toukokuuta 1983) on suomalainen salibandymaalivahti, joka edustaa Salibandyliigassa pelaavaa Esport Oilersia. Ikosen kasvattajaseura on vantaalainen AC HaKi. Ikonen on 193 senttimetriä pitkä ja painaa 95 kilogrammaa. Hän lyö vasemmalta. Aiemmin Ikonen on edustanut liigaseuroista muun muassa Classicia ja Tapanilan Erää. Nuorempana Ikonen pelasi myös jääkiekkoa (Sapko, Shakers, KJT). Hän kuului Suomen salibandymaajoukkueeseen vuoden 2014 MM-kisoissa Göteborgissa, joissa hän pelasi kuusi ottelua ja saavutti MM-hopeaa. Ikonen työskentelee siviiliammatissaan kirvesmiehenä. == Lähteet == * http://www.esportoilers.fi/joukkue5972/pelaajat.html?p=88060 * http://www.floorball.org/pelaajakortti.asp?pelaaja_id=1296034176&sarjaId;= Luokka:Suomalaiset salibandyn pelaajat Luokka:Vuonna 1983 syntyneet Luokka:Elävät henkilöt
Risto Töllikkö

Risto Töllikkö (s. 3. heinäkuuta 1991) on suomalainen salibandyn pelaaja, joka edustaa Salibandyliigassa pelaavaa Esport Oilersia. Töllikkö on pelipaikaltaan puolustaja. Töllikkö lyö vasemmalta ja hän on 181 senttimetriä pitkä. Hän on edustanut liigassa vain NST:tä, mutta hänen kasvattajaseuransa on Taipalsaaren Kisa. Töllikkö kuuluu myös Suomen salibandymaajoukkueeseen. Hän pelasi siinä vuoden 2014 MM-kisoissa Göteborgissa, jossa hän saavutti hopeaa tehden muun muassa Suomen 2-0 -johtomaalin finaalissa Ruotsia vastaan. Suomi hävisi tuon ottelun lopulta 2-3. Hänen sisarensa Anni Mukala (o.s. Töllikkö) on pelannut naisten liigassa ja tyttöjen maajoukkueessa. == Lähteet == * http://www.nst- lappeenranta.net/joukkue1/pelaajat.html?p=24564 * http://www.floorball.org/pelaajakortti.asp?sarjaId=14&pelaaja;_id=1337013506 Luokka:Suomalaiset salibandyn pelaajat Luokka:Vuonna 1991 syntyneet Luokka:Elävät henkilöt
Denis Ten

Denis Jurjevitš Ten (; 13. kesäkuuta 1993 Almaty – 19. heinäkuuta 2018 Almaty) oli kazakstanilainen taitoluistelija ja olympiamitalisti. Hänen valmentajinaan toimivat muun muassa Frank Carroll ja Nikolai Morozov ja koreografeinaan Lori Nichol ja David Wilson. Ten voitti yksinluistelun olympiapronssia vuoden 2014 talviolympialaisissa Sotšissa pistein 255,10. Näin hänestä tuli historian ensimmäinen kazakstanilainen taitoluistelun olympiamitalisti. Ten saavutti myös kaksi MM-mitalia, hopeaa Lontoosta vuonna 2013 ja pronssia Shanghaista vuonna 2015, ja voitti kultaa kotimaassaan järjestetyissä Aasian talvikisoissa vuonna 2011. Tenin ennätyspisteet olivat vuonna 2015 luistellut 289,46. Hän oli 168 senttimetriä pitkä. Ten kuoli 25-vuotiaana heinäkuussa 2018 jouduttuaan puukotetuksi kotikaupungissaan Almatyssa. == Lähteet == * http://www.isuresults.com/bios/isufs00008858.htm === Viitteet === == Aiheesta muualla == Luokka:Kazakstanilaiset taitoluistelijat Luokka:Kazakstanilaiset olympiamitalistit Luokka:Vuonna 1993 syntyneet Luokka:Vuonna 2018 kuolleet Luokka:Kazakstanilaiset henkirikosten uhrit
Ossi Kanervo

Ossi Kanervo (s. 23. marraskuuta 1987 Oulu) on suomalainen jäätanssija. Hänen parinaan luisteli Henna Lindholm ja aikaisemmin myös Janna Hujanen. Kanervo edustaa Helsingfors Skridskoklubbia (HSK). Lindholmin kanssa hän voitti vuonna 2012 Pohjoismaiden mestaruuden, vuonna 2014 Bavarian Open -pronssia sekä kolme Suomen-mestaruutta vuosina 2011, 2012 ja 2014. Heidän valmentajanaan toimi italialainen olympiamitalisti Maurizio Margaglio. Kanervo ja Lindholm osallistuivat kaksiin MM-kilpailuihin. Kanervo voitti myös yhden Suomen- mestaruuden entisen parinsa Janna Hujasen kanssa. Kanervo on 173 senttimetriä pitkä. Kanervo ja Lindholm lopettivat luistelu-uransa keväällä 2015. == Lähteet == * http://www.isuresults.com/bios/isufs00011779.htm ===Viitteet=== Luokka:Suomalaiset taitoluistelijat Luokka:Jäätanssijat Luokka:Vuonna 1987 syntyneet Luokka:Elävät henkilöt
Tyler Blackburn

Tyler Jordon Blackburn (s. 12. lokakuuta 1986 Burbank, Kalifornia) on yhdysvaltalainen näyttelijä, joka tunnetaan parhaiten roolistaan Caleb Riversinä nuorten draamasarjassa Valehtelevat viettelijät.http://tvsarjat.info/sarja/tiedot/valehtelevat-viettelijat Hän oli aluksi sarjassa vierailijana, mutta kolmannella tuotantokaudella Caleb on jo vakiohahmo. Lisäksi hän esiintyi sarjan spin-offissa Ravenswoodissa. Blackburn näytteli myös Iania Päivien viemää -sarjassa. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1986 syntyneet Luokka:Elävät henkilöt
Petaluma

Petaluma on kaupunki Sonoman piirikunnassa Kaliforniassa Yhdysvalloissa. Kaupungissa asui vuoden 2010 väestönlaskennassa 57 941 ihmistä. ==Lähteet== ==Aiheesta muualla== Luokka:Kalifornian kaupungit
Valeri Gratšov

Valeri Nikolajevitš Gratšov (, (s. 14. lokakuuta 1964 Krasnogorsk) on entinen venäläinen jääpalloilija, pelipaikaltaan keskikenttäpelaaja. Sen jälkeen hän toiminut valmennustehtävissä Venäjällä, Ruotsissa ja Suomessa. Kaudella 2019–2020 Gratšov valmentaa Bandyliigan Veiterää. == Yksityiselämä == Gratšov on asunut Ruotsissa yli 20 vuotta, ja hänellä on myös Ruotsin kansalaisuus. ==Saavutukset== ===Pelaajana=== Maajoukkueessa * 4 kertaa MM-kultaa: 1989, 1991, 1999 ja 2001, * 4 MM-hopeaa: 1993, 1995, 1997 ja 2003 . Seurajoukkueissa * IVY:n jääpallomestari: 1992 Zorkin riveissä, * Venäjän jääpallomestari: 1993 Zorkin riveissä, * 2 kertaa Neuvostoliiton pääsarjan hopeamitalisti vuosina 1987 ja 1988 Moskovan Dynamon riveissä, * Ruotsin pääsarjan Allsvenskanin hopeamitalisti 1999 Falunin riveissä, * 2 kertaa Venäjän pääsarjan hopeamitalisti vuosina 2007 ja 2008 Zorkin riveissä, * 2 kertaa Neuvostoliiton pääsarjan pronssimitalistina vuosina 1986 Moskovan Dynamon ja 1991 Zorkin riveissä, * Jääpallon Euroopan cup-mestari: 1992 Zorkin riveissä. Henkilökohtaisesti * kolme kertaa Venäjän pääsarjan paras keskikenttäpelaaja vuosina 1991, 1992 ja 1993 ===Valmentajana=== * Venäjän pääsarjan pronssimitalisti 2004 Zorkin valmentajana ==Lähteet== * Valeri Gratšov IDBD Bandysidan-tietokannassa * Valeri Gratšov Zorkin sivuilla * Valeri Gratšov Falunin sivuilla ===Viitteet=== Luokka:Neuvostoliittolaiset jääpalloilijat Luokka:Neuvostoliittolaiset jääpallovalmentajat Luokka:Venäläiset jääpalloilijat Luokka:Venäläiset jääpallovalmentajat Luokka:Vuonna 1964 syntyneet Luokka:Elävät henkilöt
Gentofte Stars

Unibet Stars Gentofte on tanskalainen jääkiekkoseura Gentoftesta. Joukkue pelaa Tanskan korkeimmalla sarjatasolla Metal Ligaenissa. ==NHL-pelaajat== * Cody Kunyk * Oliver Lauridsen * Patrick Russell ==Aiheesta muualla== *Joukkueen kotisivut *Gentofte Stars - Eliteprospects.com Luokka:Tanskalaiset jääkiekkoseurat Luokka:Gentoften kunta
Tero Koponen (näyttelijä)

Tero Tuomas Koponen (s. 26. joulukuuta 1979 Tampere) on suomalainen näyttelijä, joka tunnetaan erityisesti äänirooleistaan. Koposen tunnetuin äänirooli on Pasila 2.5 – The Spin-Off -animaatiosarjan Kyösti Pöysti. Lisäksi häntä oli kuultu jo alkuperäisessä Pasila-sarjassa vierasäänenä jaksoissa "Traileridarra" ja "Koala vs. Valkohai". Koponen opiskeli Teatterikorkeakoulussa 2003–2007 ja valmistui teatteritieteen maisteriksi.Profiili: Tero Koponen, Näyttelijäliitto, viitattu 21.12.2014. Hän on näytellyt muun muassa Helsingin Kaupunginteatterissa, Suomen Kansallisteatterissa, Q-teatterissa ja Ryhmäteatterissa.Koponen Tero, Ilona- esitystietokanta, Teatterin tiedotuskeskus, viitattu 20.12.2014. == Filmografia == === Elokuvat === Vuosi Elokuva Rooli 2016 Äkkilähtö Komulainen === Televisiosarjat === Vuosi Televisiosarja Rooli 2012 Roba Juho 2015 Napamiehet Tero 2020 Sunnuntailounas toimitusjohtaja 2022 Rakkaat lapset Jouni === Ääniroolit === == Lähteet == * ===Viitteet=== Luokka:Suomalaiset näyttelijät Luokka:Suomalaiset ääninäyttelijät‎ Luokka:Vuonna 1979 syntyneet Luokka:Elävät henkilöt
Soxhlet-laite

Soxhlet-laite on kemiassa käytettävä erotuslaite, jolla kiinteän aineen sisältämät kemialliset yhdisteet uutetaan käytettävään liuottimeen. Laitteen kehitti 1800-luvulla saksalainen kemisti Franz von Soxhlet. Alun perin hän kehitti laitteen rasvojen erotukseen kiinteistä maitonäytteistä, mutta nykyään sitä käytetään monilla kemian ja kemianteollisuuden aloilla. == Soxhletin toimintaperiaate == Yksinkertaisin malli laitteistosta koostuu seuraavista osista: jäähdytin, soxhlet-laite ja kolvi. Ennen uuttoa kiinteä aine annostellaan erotuksessa käytettävään uuttosukkaan, jolloin kiinteää ainetta ei pääse valumaan liuottimen mukana soxhletin alapuolella sijaitsevaan kolviin. Uuton alussa puhdasta liuotinta kuumennetaan kiehuvaksi, jolloin se kulkee soxhletin isompaa sivuputkea pitkin ja tiivistyy yläpuolella olevan jäähdyttimen ansiosta pisaroiksi. Kun tiivistynyttä liuotinta on kerääntynyt riittävästi soxhletin pienempään sivuputkeen, liuotin ja uutetut yhdisteet valuvat kolviin ja liuottimen kierrätys laitteistossa alkaa alusta. pienoiskuva|keskitetty|Yksinkertainen Soxhlet-laitteisto == Lähteet == * Luokka:Erotusmenetelmät Luokka:Laboratoriotarvikkeet
Diederik Boer

Diederik Boer (s. 24. syyskuuta 1980 Emmeloord, Alankomaat) on alankomaalainen jalkapallomaalivahti. Hän edustaa kaudella 2014–2015 Alankomaiden pääsarjassa Eredivisiessä pelaavaa AFC Ajaxia. Boer kuului PEC Zwollen edustusjoukkueeseen kaudesta 2001–2002 lähtien. Yhteensä hän pelasi seurassa 58 Eredivisien ja 239 Eerste divisien ottelua sekä kahdeksan karsintaottelua. Boer oli Zwollen ykkösmaalivahti yhdeksän peräkkäisen kauden ajan vuosina 2005–2014. Näistä kausista kahtena viimeisenä joukkue pelasi pääsarjatasolla. 1. syyskuuta 2014 Boer siirtyi Ajaxiin. == Saavutukset == Zwolle: * Eerste divisien voitto: 2011–2012 Ajax: * Alankomaiden supercupin toinen sija: 2014–2015 == Lähteet == Luokka:Alankomaalaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Uwe Rahn

Uwe Rahn (s. 21. toukokuuta 1962 Mannheim, Länsi-Saksa) on saksalainen entinen jalkapalloilija, pelipaikaltaan hyökkääjä.Uwe Rahn National Football Teams -sivustolla Rahn pelasi Saksan Bundesliigassa 14 peräkkäistä kautta vuosina 1980–1993. Pisimpään hän edusti Borussia Mönchengladbachia, jossa pelasi yhdeksänä kautena. Kesken kauden 1988–1989 Rahn siirtyi 1. FC Kölniin, jossa pelasi puolentoista kauden ajan. Tämän jälkeen hän pelasi Hertha BSC:ssä, Fortuna Düsseldorfissa ja Eintracht Frankfurtissa yhden liigakauden kussakin. Rahn ei voittanut Bundesliigan mestaruutta, vaikka hänen joukkueensa oli viidesti sarjan kolmen parhaan joukossa. Molempina Köln-kausina joukkue sijoittui sarjassa toiseksi, ja kolmannen sijan Rahn saavutti kahdesti Mönchengladbachissa sekä kerran Eintracht Frankfurtissa. Henkilökohtaisella tasolla hänen paras kautensa oli 1986–1987, jolloin hän teki 24 maalia ollen sarjan paras maalintekijä.Arnhold, Mattias: (West) Germany - Top Scorers. RSSSF. Rahn pelasi myös kolme muuta yli kymmenen maalin liigakautta, kaikki Mönchengladbachissa. Hän päätti uransa japanilaisessa Urawa Red Diamondsissa. Rahn valittiin Saksan vuoden jalkapalloilijaksi vuonna 1987.Pierrend, José Luis: (West) Germany - Footballer of the Year. RSSSF. Saksan maajoukkueessa Rahn pelasi 14 ottelua ja teki viisi maalia vuosina 1984–1987. Hän oli mukana MM-kisoissa 1986 saavuttaen MM-hopeaa, muttei pelannut turnauksessa lainkaan.World Cup 1986. RSSSF. Hän oli mukana myös Los Angelesin kesäolympialaisissa 1984, joissa pelasi kolme ottelua. Uwe Rahn Sports- Reference.com-sivustolla == Lähteet == Luokka:Saksalaiset jalkapalloilijat Luokka:Vuonna 1962 syntyneet Luokka:Elävät henkilöt
Jukka Listenmaa

Jukka-Pekka Listenmaa (s. 9. maaliskuuta 1970 Nokia) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Listenmaa on Tampereen Pallo-Veikkojen kasvatti. Hän debytoi TPV:n edustusjoukkueessa kaudella 1988, esiintyen I divisioonassa kerran joukkueen pudotessa kauden päätteeksi sarjatasoa alemmaksi. Listenmaa oli mukana TPV:n paluussa pääsarjatasolle, kun joukkue nousi kaudeksi 1992 takaisin I divisioonaan ja heti 1993 Veikkausliigaan. Ensimmäisellä liigakaudellaan hän oli isossa roolissa, pelaten 27 ottelussa ja onnistuen maalinteossa neljästi. Kauden 1994 alun Listenmaa vietti Kakkosessa lainalla Nokian Pyryssä ja vastuu liigassa väheni vain seitsemään esiintymiseen TPV:n voittaessa yllätysmestaruuden. Kaudella 1995 Listenmaan peliaika vaihteli rotaatiopelaajana ja kesäkuussa tullut loukkaantuminen piti hänet kaksi kuukautta poissa pelikentiltä. TPV putosi Ykköseen ja Listenmaa siirtyi Kakkosessa pelanneeseen Tampereen Kisa-Tovereihin. Hän edusti TKT:ta yhden kauden ajan ja oli 12 maalillaan joukkueen paras maalintekijä yhdessä Jarmo Poskiparran kanssa. Listenmaa palasi TPV:hen kaudeksi 1997 ollen avauksen vakionimiä. Vuonna 1998 hän vaihtoi toiseen Ykkösessä pelanneeseen seuraan, Nokian Pyryyn. Listenmaa palasi yhdessä usean muun NoPy:n pelaajan kanssa edustamaan juuri perustettua Tampere Unitedia sen ensimmäiselle kaudelle ennen lopettamistaan 29-vuotiaana.tp-seinajoki.fi Pelaajauransa jälkeen Listenmaa on toiminut valmennustehtävissä Tampereen Ilveksen junioreissa, Tampereen Kisa-Tovereissa, Tampereen Peli-Pojissa, Tampereen Pallo-Veikoissa.tpv.fi sekä Tampere Unitedissa.tampereunited.fi ==Saavutukset== * Suomen mestaruus 1994 ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1970 syntyneet Luokka:Elävät henkilöt
Nya Rampen

Nya Rampen on suomenruotsalaisten näyttelijöiden perustama kokeellinen teatteriryhmä. Sen groteskin tyylitellyt tuotannot ovat voittaneet useita palkintoja eurooppalaisilla teatterifestivaaleilla. Nya Rampenissa toimivat Elmer Bäck, Rasmus Slätis ja Jakob Öhrmanhttps://www.nyarampen.fi/#About.Säkö, Maria: Nya Rampen -ryhmä toi Baltic Circle -festivaaleille taitavan mutta yllätyksettömän perhekriisin, Helsingin Sanomat 16.11.2014, viitattu 19.12.2014. Nya Rampenin ja ruotsalaisen Institutet-ryhmän yhdessä toteuttama Conte D’Amour käsitteli valtaa ja seksuaalisuutta vuonna 2008 paljastuneen itävaltalaisen Josef Fritzlin insestitapauksen kautta. Näytelmä voitti muun muassa pääpalkinnon Saksassa 2011 pidetyllä Impulse-teatterifestivaalilla.Nya Rampen -teatteriryhmä on tekemässä läpimurtoa Euroopassa, Yle Uutiset 28.7.2011, viitattu 19.12.2014. Sen jälkeen toteutettu We Love Africa and Africa Loves Us ruotii länsimaisen ihmisen ristiriitaista suhdetta kehitysmaihin. Teoksessa esiintyy sama groteski perhe kuin Conte D´Amourissa.Nya Rampen -teatteriryhmä ravistelee käsityksiämme Afrikasta, Yle Uutiset 9.11.2012, viitattu 19.12.2014. Trilogiaksi muodostuneen sarjan päättää Bis zum Tod, joka tutkii pedofilian herättämää pelkoa nyky- yhteiskunnassa.Konstens sköna fara , Hufvudstadsbladet 16.11.2014, viitattu 19.12.2014 (maksumuuri). Vuonna 2011 Baltic Circle -festivaaleilla esitetty Nya Rampenin teos Worship! tutki ihmisen pakkomielteistä halua kuulua ja uskoa johonkin. Se yhdisti balettia, musikaalia, oopperaa, jousisoitantaa, miekkailua, tosi-tv:tä, tietokonepeliä, väkivaltaviihdettä, pornoa ja viittauksia Shakespearen teoksiin.Klassikot paljastavat todellisuuden kasvot , Turun Sanomat 18.11.2011, viitattu 19.12.2014. ==Lähteet== Luokka:Suomenruotsalaiset teatterit
HMS Mermaid (U30)

HMS Mermaid (viirinumerot U30) oli Britannian Kuninkaallisen laivaston parannellun Black Swan -luokan sluuppi, joka otettiin palvelukseen vuonna 1944. Alus palveli vuosina 1950-1971 Saksan laivastossa fregatiksi luokiteltuna nimellä Scharnhorst. == Valmistus == Alus tilattiin William Denny and Brothersilta, missä köli laskettiin 8. syyskuuta 1942. Alus laskettiin vesille 11. marraskuuta 1943 ja otettiin palvelukseen 12. toukokuuta 1944.Friedman, Norman s. 333 == Palvelus == Alus luovutettiin 5. toukokuuta 1950 Länsi-Saksan laivastolle, joka otti sen palvelukseen nimettynä Schanhorstiksi. Alus myytiin romutettavaksi huhtikuussa 1990 oltuaan vuodesta 1974 alkaen palveluskelvottomana. ==Lähteet== * * * === Viitteet === Luokka:Black Swan -luokan sluupit Luokka:Yhdistyneen kuningaskunnan toisen maailmansodan sluupit
HMS Hind (U39)

HMS Hind (viirinumerot U39) oli Britannian kuninkaallisen laivaston vuonna 1944 palvelukseenotettu parannellun Black Swan -luokan sluuppi. == Valmistus == Alus tilattiin William Denny and Brothersilta, missä köli laskettiin 31. elokuuta 1942. Alus laskettiin vesille 30. syyskuuta 1943 ja otettiin palvelukseen 11. huhtikuuta 1944.Friedman, Norman s. 333 == Palvelus == Alus romutettiin joulukuussa 1958. ==Lähteet== * * * === Viitteet === Luokka:Black Swan -luokan sluupit Luokka:Yhdistyneen kuningaskunnan toisen maailmansodan sluupit
HMS Modeste (U42)

HMS Modeste (viirinumerot U42) oli Britannian kuninkaallisen laivaston vuonna 1945 palvelukseeotettu parannellun Black Swan -luokan sluuppi. == Valmistus == Alus tilattiin Chathamin laivastontelakalta, missä köli laskettiin 15. helmikuuta 1943. Alus laskettiin vesille 29. tammikuuta 1944 ja otettiin palvelukseen 3. syyskuuta 1945.Friedman, Norman s. 333 == Palvelus == Alus romutettiin maaliskuussa 1961. ==Lähteet== * * * === Viitteet === Luokka:Black Swan -luokan sluupit Luokka:Yhdistyneen kuningaskunnan toisen maailmansodan sluupit
HMS Nereide (U64)

HMS Nereide (viirinumerot U64) oli Britannian kuninkaallisen laivaston vuonna 1946 palvelukseenotettu parannellun Black Swan -luokan sluuppi. == Valmistus == Alus tilattiin Chathamin laivastontelakalta, missä köli laskettiin 15. helmikuuta 1943. Alus laskettiin vesille 29. tammikuuta 1944 ja otettiin palvelukseen 6. toukokuuta 1946.Friedman, Norman s. 333 == Palvelus == Alus romutettiin toukokuussa 1958. ==Lähteet== * * * === Viitteet === Luokka:Black Swan -luokan sluupit Luokka:Yhdistyneen kuningaskunnan toisen maailmansodan sluupit
HMS Snipe (U20)

HMS Snipe (viirinumero U20) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen vuonna 1946 toisen maailmansodan päätyttyä. == Valmistus == Alus tilattiin William Denny and Brothersilta, missä köli laskettiin 21. syyskuuta 1944. Alus laskettiin vesille 20. joulukuuta 1945 ja otettiin palvelukseen 9. syyskuuta 1946.Friedman, Norman s. 333 == Palvelus == Alus romutettiin elokuussa 1960. ==Lähteet== * * * === Viitteet === Luokka:Black Swan -luokan sluupit Luokka:Yhdistyneen kuningaskunnan toisen maailmansodan sluupit
HMS Sparrow (U71)

HMS Sparrow (viirinumerot U71) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen vuonna 1946 toisen maailmansodan päätyttyä. == Valmistus == Alus tilattiin William Denny and Brothersilta, missä köli laskettiin 30. lokakuuta 1944. Alus laskettiin vesille 18. helmikuuta 1946 ja otettiin palvelukseen vielä saman vuoden lopulla 16. joulukuuta.Friedman, Norman s. 333 == Palvelus == Alus romutettiin toukokuussa 1958. ==Lähteet== * * * === Viitteet === Luokka:Black Swan -luokan sluupit Luokka:Yhdistyneen kuningaskunnan toisen maailmansodan sluupit
Köln-luokka

Köln-luokka eli F120-luokka oli Saksan laivaston kuuden aluksen muodostama fregattiluokka. Ne olivat ensimmäiset Saksassa valmistetut suuremmat sotalaivat toisen maailmansodan päätyttyä. Alukset korvattiin 1980-luvulla tyypin 122 -fregateilla ja neljä käytöstä poistettua alusta myytiin Turkille. == Alukset == Köln-luokan fregatitGardiner, Robert s. 144 Nimi Telakka Kölinlasku Vesille Valmis Kohtalo Köln H. C. Stülcken Sohn, Hampuri 21. joulukuuta 1957 6. joulukuuta 1958 15. huhtikuuta 1961 palveluksesta 17. joulukuuta 1982 koululaivaksi 1989 Emden H. C. Stülcken Sohn, Hampuri 15. huhtikuuta 1958 21. maaliskuuta 1959 24. lokakuuta 1961 myyty Turkille 23. syyskuuta 1893 nimellä Gemlik (D361) Augsburg H. C. Stülcken Sohn, Hampuri 29. lokakuuta 1958 15. elokuuta 1959 7. huhtikuuta 1962 palveluksesta 30. maaliskuuta 1988 romutettu 1989 Karlsruhe Howaldtswerke-Deutsche Werft, Kiel 15. joulukuuta 1958 24. lokakuuta 1959 15. joulukuuta 1962 myyty Turkille 28. maaliskuuta 1983 nimellä Gelibolu (D360) Lübeck H. C. Stülcken Sohn, Hampuri 28. lokakuuta 1959 23. heinäkuuta 1960 6. heinäkuuta 1963 myyty Turkille 1. joulukuuta 1988 varaosina Braunschweig H. C. Stülcken Sohn, Hampuri 28. heinäkuuta 1960 3. helmikuuta 1962 16. kesäkuuta 1964 myyty Turkille 4. heinäkuuta 1989 nimellä Gemlik (D361) korvaamaan Emden Luokan alukset muodostivat Wilhelmshaveniin sijoitetun 2. fregattilaivueen. == Lähteet == * === Viitteet === *
H. C. Stülcken Sohn

H. C. Stülcken Sohn, joka tunnetaan myös nimellä Stülcken-Werft, oli saksalainen Heinrich Christoph Stülckenin vuonna 1846 Hampuriin perustama telakka. Ensimmäisen maailmansodan aikana yhtiö valmisti Saksan keisarikunnan laivastolle yhden pienen sukellusveneen SM U-157, jonka päällikkönä oli Max Valentine. Alus teki sodan pisimmän partiomatkan 27. marraskuuta 1917 – 15. huhtikuuta 1918 eli 139 päivää. Toisen maailmansodan aikana yhtiö valmisti Kriegsmarinelle 24 kappaletta tyypin VIIC sukellusveneitä. Yhtiö käytti työvoimanaan Neuengammen keskitysleirin vankeja. Sodan jälkeen yhtiö valmisti uudelleen perustetulle Saksan laivastolle erilaisia aluksia. Vuonna 1966 yhtiö liitettiin osaksi Blohm + Vossia. * Luokka:Saksan telakat Luokka:Hampurin historia
Köln (F220)

Köln (runkonumero F220) oli Saksan liittotasavallan laivaston Köln-luokan fregatti. == Valmistus == Alus tilattiin maaliskuussa 1957 Hampurista Stülcken-Werftiltä, missä köli laskettiin 21. joulukuuta 1957. Alus laskettiin vesille 6. joulukuuta 1958 ja otettiin palvelukseen 15. huhtikuuta 1961.Gardiner, Robert s. 144 == Palvelus == Alus poistettiin palveluksesta 17. joulukuuta 1982. == Lähteet == * === Viitteet === Luokka:Köln-luokan fregatit Luokka:H. C. Stülcken Sohn
Ortoesterit

Ortoesterit ovat orgaanisia yhdisteitä, joiden rakenteessa hiiliatomiin on sitoutunut 3 alkoksiryhmää. Ortoestereiden rakennetta voidaan kuvata yleisellä kaavalla RC(OR’)3. == Valmistus ja reaktioita == Ortoestereitä valmistetaan tyypillisemmin niin kutsutulla Pinner-reaktiolla. Tässä reaktiossa nitriilistä muodostetaan imidaatti, joka reagoi alkoholin kanssa muodostaen ortoesterin. Ortoesterit hydrolysoituvat veden vaikutuksesta happamissa olosuhteissa muodostaen alkoholin ja esterin. Hydrolyysin ensimmäisessä vaiheessa ortoesteristä eliminoituu yksi alkoksiryhmistä ja muodostuu oksoniumkationi. Tässä oksoniumkationissa on elektrofiilinen hiiliatomi, jonka kanssa nukleofiilinen vesimolekyyli reagoi additioreaktiolla. Muodostuva hemiasetaalin kaltainen välituote hajoaa alkoholiksi ja esteriksi. Esimerkkinä trimetyyliortoformaatin hydrolyysi. : Mikäli näissä olosuhteissa on mukana karbonyyliyhdiste kuten aldehydi tai ketoni, reagoi ortoesterin hydrolyysissä muodostuva alkoholi karbonyyliyhdisteen kanssa muodostaen asetaalin. Tämä on yleisesti käytetty tapa erityisesti vaikeasti asetaalin muodostavien ketonien asetaalien valmistamiseen. Ortoesterit voivat reagoida hydrolyysin kaltaisesti myös muiden nukleofiilien kuin veden kanssa. Esimerkiksi ortoestereiden ja karboksyylihappojen anioneiden karboksylaattien välisessä reaktiossa muodostuu estereitä. Ortoesterit reagoivat allyylisten alkoholien kanssa transeetteröitymisreaktiolla muodostaen uuden ortoesterijohdannaisen. Tästä välituotteesta eliminoituu α-asemassa olevasta hiiliatomista protoni ja muodostuva tyydyttymätön yhdiste reagoi Claisen-toisiintumisella muodostaen γ,δ-tyydyttymättömän esterin. Kiraalisista allyylisistä alkoholeista muodostuu kiraalisia estereitä hyvällä selektiivisyydellä. : == Lähteet == == Aiheesta muualla == *IUPAC Gold Book: Ortho esters Luokka:Funktionaaliset ryhmät Luokka:Orgaaniset yhdisteet
Emden (F221)

Emden (runkonumero F221) oli Saksan liittotasavallan laivaston Köln-luokan fregatti. == Valmistus == Alus tilattiin Hampurista Stülcken-Werftiltä, missä köli laskettiin 15. huhtikuuta 1958. Alus laskettiin vesille 21. maaliskuuta 1959 ja otettiin palvelukseen 24. lokakuuta 1961.Gardiner, Robert s. 144 == Palvelus == Alus poistettiin palveluksesta 23. syyskuuta 1983 ja luovutettiin Turkille, joka liitti sen laivastoonsa nimellä TCG Gemlik. == Lähteet == * === Viitteet === Luokka:Köln-luokan fregatit Luokka:H. C. Stülcken Sohn
Augsburg (F222)

Augsburg (runkonumero F222) oli Saksan liittotasavallan laivaston Köln-luokan fregatti. == Valmistus == Alus tilattiin Hampurista Stülcken-Werftiltä, missä köli laskettiin 29. lokakuuta 1958. Alus laskettiin vesille 15. elokuuta 1959 ja otettiin palvelukseen 7. huhtikuuta 1962.Gardiner, Robert s. 144 == Palvelus == Alus poistettiin palveluksesta 30. maaliskuuta 1988. Se on romutettu 1989. == Lähteet == * === Viitteet === Luokka:Köln-luokan fregatit Luokka:H. C. Stülcken Sohn